Rikunarita-ORG/Wikinium huggingface dataset:
# 維基大典

此文所述，涉及諸語。至文理本，觀文言維基大典。察專名，觀維基、維基媒體基金會。察撰述之技，觀共筆。
維基大典徽標
**維基大典**者，以網路為基，維羅天下知、四海言、眾人志，編修百科焉。又稱**維基百科**。始作者，維基媒體基金會也。斯基金會，衛詹美所創。衛氏，美國人。大典自許曰：「海納百川，有容乃大，集思廣益」。（按「海納百川」語出《管子》【形勢解】，「有容乃大」則出《尚書》【君陳】。昔林則徐至廣州越華書院，作對聯，其上聯即「海納百川，有容乃大」。）不慕榮利，但受捐助。

維基一詞，出焉中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

大典肇乎庚辰年臘月廿一，迄至丙午年五月初七，匯萬國之語二百有五十，凡得文章七百餘萬篇。其最巨者二十卷，已居十之八；獨英文一卷，亦逾二百萬篇。凡此篇什，皆天下有志合力纂修而成。苟有意襄贊，藉網際而操觚，隨宜修錄，則大典日就充盈。至若文言一卷，創乎丙戌七夕，迄今凡得文章一萬四千八十一篇。

大典得幸，同道兼發：若新聞、教本、爾雅、太學、語錄、文庫等。其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯。

凡維基之策，所據皆共享創意協議，故可廣傳天下，自由不拘。

## 引據

|  |  |
| --- | --- |
|
 | 聲音動靜，具錄於**維基共享︰維基大典** |

|  |  |
| --- | --- |
|
 | 名言精句，具錄於**維基語錄︰維基大典** |

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 阿拉伯語

**阿拉伯語**（العربية‎）者，阿拉伯諸部之語也。屬閃含語族閃語支。古譯**阿剌伯語**，方言甚多，然書同文。今行於中東與北非之大部，以其《古蘭經》之所書，故凡伊斯蘭徒者，咸能略通，計十有五六億耳。經典用語者，謂夫斯哈（الفصحى‎‎）。

## 參照

* 《天方夜譚》
* 《可蘭經》

## 它典

* 阿拉伯語-華人當如何習之 互聯網檔案館存錄，時二〇二一年五月十二日。
* 阿拉伯文字與經文 互聯網檔案館存錄，時二〇一三年十一月二十六日。
* 英國廣播公司（BBC）阿拉伯語臺 互聯網檔案館存錄，時二〇〇六年三月三日。
* 有線新聞社（CNN）阿拉伯語臺
* Arabic keyboard 互聯網檔案館存錄，時二〇一三年三月三十一日。
# 一九五三年

公元**一九五三年**於諸曆| 干支 | 癸巳 |
| 生肖 | 蛇 |
| 《民報》軒轅 | 四六五一 |
| 《江蘇》軒轅 | 四四四四 |
| 唐堯 | 四一〇九 |
| 共和 | 二七九四 |
| 孔曆 | 二五〇四 |
| 秦曆 | 二一七四 |
|  民國  |  卌二  |
| 日本年號 | 昭和廿八年 |
| 日本皇紀 | 二六一三 |
| 朝鮮主體 | 卌二 |
| 韓國檀君 | 四二八六 |
| 道曆 | 四六五〇 |
| 佛曆 | 二四九七 |
|  回曆  |  一三七四  |
| * 閱
* 論
* 纂
 |

公元**一九五三年**者，平年也，繼一九五二年，下一九五四年。

## 大事

## 生

* 一月二十九日：鄧麗君，臺灣藝人。

## 卒
# 洋

天下大洋圖，惟無示南極洋
**洋**，海之大者也。夫天下之中，海者十有其七，地者十有其三。今人分之為五，曰太平洋、曰大西洋、曰印度洋、曰北冰洋、曰南極洋。色泛藍，常深三千米有奇，乃至萬米。浮舟其上，萬里無土。以富鹽故，水不可飲，飲則虛脫。惟萬物化育其中，生機處處。

|  |  |
| --- | --- |
|
 | 聲音動靜，具錄於**維基共享︰洋** |
# 物理學

物理現像舉偶
**物理學**，舊譯**格物**、**形氣**、**形理**、**形性**、**物學**等，蓋探究天地之理，觀察萬物之變，測算數量之度，推演法則之序。

物理學之始，自古聖先賢，觀日月星辰，察四時風雨，立曆法時令，以順天人之和。物理學之進，自中外所需，創建機械，建立幾何代數，探索運動力學，以明自然之道。物理學之盛，自文藝復興，泰西諸國競相研究，發見光學電磁，創立微積分統計，建構相對量子，以窮宇宙之奧。

故其所研究者，有光與聲，有電與磁，有力與運，有質與量，有熱與冷，有空與時，有相對與絕對，有微觀與宏觀，有粒子與波動，有確定與不定，有因果與機率。

概而論之，分為古典、當代二者，前者涵蓋力學、熱學、光學、電磁學諸範疇，後者則考究相對論、量子力學、統計力學、粒子物理等領域。

而其所用之器，或巨或細，或簡或繁，或古或今，或實或虛。其所造之成，或益或害，或美或醜，或真或偽。其所求之果，莫不欲明天地之奧妙，解萬物之疑難，增世人之知識，利坤輿之發展。

|  |  |
| --- | --- |
|
 | 聲音動靜，具錄於**維基共享︰物理** |
# 聖經 (基督教)

聖經袖珍本
《**聖經**》，基督教之聖典也，又譯《**聖書**》。其書非出一手，乃歷世先知、宗徒賡續所作，撰者多佚其名。

全書分舊、新二約（又譯舊遺詔、新遺詔），計二帙。《舊約》本以希伯來、亞蘭文書就；《新約》則以希臘文書。猶太人不奉耶穌基督為救主，故無《新約》，獨尊《舊約》，稱《塔納赫》，其所錄篇目，實與新教之《舊約》脗合。蓋猶太教併十二小先知書為一，合撒母耳記、列王紀、歷代志之上下，及以斯拉、尼希米記，是以數僅二十有四；新教析而分之，計三十九卷。至若基督諸派，所認正典略殊：公教會（天主教）奉四十六卷，正教會與科普特正教會則逾五十卷。凡新教所不錄者，公教尊為「次經」，副於首經之後；正教悉列正典；復有歷代託名之作，諸教皆屏諸典外，謂之「偽經」。

至若《新約》，自古定為二十七卷，歷來未之有易。及西元一九七八年，埃及出土《猶大福音》一卷，學者考信為古卷，然諸教派皆斥為異端，不入正典。聖經漢譯，公教有《思高本》，新教有《和合本》。至若正教會，曾於清同治三年迻譯，名曰《新遺詔聖經》，惟止於新約而已。

又有伊斯蘭教，與猶太、基督同宗亞伯拉罕。初亦尊前代諸經為聖，然謂今傳之《聖經》《塔納赫》皆遭後人妄改，真本久佚。故獨奉《古蘭經》與聖訓為準的。

|  |  |
| --- | --- |
|
 | 美辭妙篇，具錄於**維基文庫︰文理本耶經** |

## 據